text: Borgmester Johnny Søtrup i bedring
  09 august 2011 kl. 13.02
  Borgmester Johnny Søtrup er ikke længere på hjerteafdelingen på Odense Universitets Hospital. Han er nu flyttet til Sydvestjysk Sygehus i Esbjerg.
  Kommunaldirektør Otto Jespersen har netop besøgt borgmesteren på sygehuset og han siger, at Johnny Søtrup har det godt.
  - Borgmester Johnny Søtrup har det efter omstændighederne rigtig fint. Han fortalte, hvor glad han var for de mange hilsner og venlige tanker, som var strømmet til fra mange sider. Han bad mig videregive en stor tak til alle, som har ønsket god bedring, siger Otto Jerspersen.
  Lægerne vil i løbet af ugen tage stilling til den videre behandling efter hjerteanfaldet.
  